《按覆后归睦州，赠苗侍御》
唐代·刘长卿

地远心难达，天高谤易成。羊肠留覆辙，虎口脱馀生。

直氏偷金留，于家决狱明。一言知己重，片议杀身轻。

日下人谁忆，天涯客独行。年光销蹇步，秋气入衰情。

建德知何在，长江问去程。孤舟百口渡，万里一猿声。

落日开乡路，空山向郡城。岂令冤气积，千古在长平。

作者简介：刘长(zhǎng)卿(709—789)，字文房，汉族，宣城（今属安徽）人，唐代诗人。后迁居洛阳，河间（今属河北）为其郡望。唐玄宗天宝年间进士。肃宗至德中官监察御史，苏州长洲县尉，代宗大历中任转运使判官，知淮西、鄂岳转运留后，又被诬再贬睦州司马。因刚而犯上，两度迁谪。德宗建中年间，官终随州刺史，世称刘随州。